Na podlagi 13., 17. in 50. člena Zakona o spodbujanju razvoja turizma (Uradni list RS, št. 13/18), v nadaljevanju: ZSRT-1, 29. in 65. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 11/18 – ZSPDSLS-1) in 17. člena Statuta Občine Prevalje (Uradno glasilo slovenskih občin, št. 70/2015), je Občinski svet Občine Prevalje na \_\_. seji dne \_\_\_\_\_\_ sprejel

**O D L O K**

**o turistični in promocijski taksi v Občini Prevalje**

**I. SPLOŠNE DOLOČBE**

**1. člen**

(vsebina)

(1) Odlok o turistični in promocijski taksi v Občini Prevalje (v nadaljevanju: odlok) določa:

* višino turistične in promocijske takse ter zavezance za plačilo,
* način pobiranja in odvajanja turistične in promocijske takse ter
* način vodenja evidence turistične in promocijske takse.

(2) Ta odlok velja na turističnem območju, ki geografsko zaokrožuje območje Občine Prevalje.

**II. VIŠINA TURISTIČNE IN PROMOCIJSKE TAKSE, ZAVEZANCI ZA PLAČILO TER OPROSTITVE**

**2. člen**

(višina turistične in promocijske takse)

(1) Višina turistične takse za prenočitev na osebo na dan se določi v znesku 1,28 €, na osnovi slednje znaša promocijska taksa 0,32 €, skupna višina obeh taks znaša 1,60 € na osebo na dan.

(2) V primeru, ko je zavezanec za plačilo turistične takse upravičen do plačila turistične takse v višini 50 odstotkov, le-ta znaša 0,64 € za prenočitev na osebo na dan, na osnovi slednje znaša promocijska taksa 0,16 €, skupna višina obeh taks znaša 0,80 € na osebo na dan.

(3) Višina turistične takse, ki je opredeljena s tem členom odloka, se spremeni v sorazmerni višini, kot se zviša znesek turistične takse, ki jo uskladi Vlada Republike Slovenije v skladu s četrtim odstavkom 17. člena ZSRT-1. Spremembo občina objavi na svojih spletnih straneh, kjer opredeli tudi nov znesek turistične in promocijske takse.

**3. člen**

(zavezanci za plačilo)

(1) Zavezance za plačilo turistične takse opredeljuje 16. člen ZSRT-1.

**4. člen**

(oprostitev plačila turistične takse)

(1) Oprostitev plačila turistične takse in posledično promocijske ta­kse ter upravičence do plačila turistične takse v višini 50 odstotkov opredeljujeta prvi in drugi odstavek 18. člena ZSRT-1.

**III. NAČIN POBIRANJA IN ODVAJANJA TURISTIČNE TAKSE**

**5. člen**

(pobiranje turistične in promocijske takse)

(1) Pravne osebe javnega in zasebnega prava, samostoj­ni podjetniki posamezniki, sobodajalci in kmetje, ki sprejemajo turiste na prenočevanje, pobirajo turistično in promocijsko takso v imenu in za račun občine oziroma agencije iz 5. člena ZSRT-1, hkrati s plačilom storitev za prenočevanje ali najpozne­je zadnji dan prenočevanja. Nakazati so jo dolžni na posebni račun Občine Prevalje do 25. dne v mesecu za pretekli mesec.

(2) Osebe iz prejšnjega odstavka pobirajo in odvajajo turi­stično in promocijsko takso tudi v primeru, če ne zaračunavajo plačila storitev za prenočevanje.

**IV. VODENJE EVIDENCE TURISTIČNE IN PROMOCIJSKE TAKSE**

**6. člen**

(evidenca turistične in promocijske takse)

(1) Pravne osebe javnega in zasebnega prava, samostojni podjetniki posamezniki, sobodajalci in kmetje, ki sprejemajo turiste na prenočevanje morajo voditi evidenco o turistični taksi, ki se lahko vodi na podlagi knjige gostov, ki jo vodijo po zakonu, ki ureja prijavo prebivališča. Evidenco turistične takse vodijo elektronsko ali ročno.

(2) Evidenca turistične takse poleg podatkov iz knjige gostov vsebuje še:

* podatek o številu prenočitev posameznega gosta,
* skupni znesek pobrane turistične takse za posameznega gosta,
* skupni znesek pobrane promocijske takse za posameznega gosta,
* v primeru, da je oseba oproščena plačila celotne ali dela turistične takse, mora biti v evidenci vpisan razlog oprostitve.

(3) Podatki v evidenci turistične takse se hranijo enako obdobje kot knjiga gostov. Hranijo se lahko v fizični ali elektronski obliki.

(4) Podatki o evidenci turistične takse morajo biti za vsakega posameznega gosta izpolnjeni najkasneje zadnji dan njegovega prenočevanja.

**V. NADZOR**

**7. člen**

(nadzor)

(1) Nadzor nad pobiranjem in odvajanjem turistične in promocijske takse ter vodenjem evidenc iz 6. člena odloka opravlja Medobčinski inšpektorat Koroške.

(2) V primeru, da pristojni inšpektor pri opravljanju nalog inšpekcijskega nadzora ugotovi, da so kršena določila tega odloka, odredi, da se nepravilnosti, ki jih ugotovi, odpravijo v roku, ki ga določi, odredi pa lahko tudi druge ukrepe, ki so potrebni za odpravo nepravilnosti.

(3) Pristojni inšpekcijski organ iz prvega odstavka tega člena za prekrške v zvezi z izvajanjem določb tega odloka izreče globe skladno z določbami 43. in 46. člena ZSRT-1.

[**VI. PREHODNE IN KONČNE DOLOČBE**](https://www.uradni-list.si/glasilo-uradni-list-rs/vsebina/2017-01-1648/pravilnik-o-sofinanciranju-letnega-programa-sporta-v-obcini-smarjeske-toplice/#V. KONČNE DOLOČBE)

**[8. člen](https://www.uradni-list.si/glasilo-uradni-list-rs/vsebina/2017-01-1648/pravilnik-o-sofinanciranju-letnega-programa-sporta-v-obcini-smarjeske-toplice/" \l "23. člen)**

(1) Za zadeve, ki niso urejene s tem odlokom se neposredno uporabljajo določbe ZSRT-1. V primeru spremembe ZSRT-1 prenehajo veljati določbe tega odloka, ki so v nasprotju z zakonom in se neposredno uporabljajo določbe zakona.

**9.člen**

(uveljavitev nove turistične in promocijske takse)

(1) Do 31. 12. 2018 se zaračunava turistično takso za prenočevanje, kot jo opredeljuje Odlok o turistični taksi v Občini Ravne-Prevalje (Uradni list RS, št. 84/1998), od 1. 1. 2019 dalje pa se za zaračunavanje višine turistične takse uporablja določila tega odloka, vključno s predpisano promocijsko takso.

**10. člen**

[(prenehanje veljavnosti)](https://www.uradni-list.si/glasilo-uradni-list-rs/vsebina/2017-01-1648/pravilnik-o-sofinanciranju-letnega-programa-sporta-v-obcini-smarjeske-toplice/" \l "(prenehanje veljavnosti))

(1) Z dnem uveljavitve tega odloka preneha veljati Odlok o turistični taksi v Občini Ravne-Prevalje (Uradni list RS, št. 84/1998), določbe 2. člena Odloka o turistični taksi v Občini Ravne-Prevalje (Uradni list RS, št. 84/1998) pa se uporablja do uveljavitve 2. člena tega odloka.

**[11. člen](https://www.uradni-list.si/glasilo-uradni-list-rs/vsebina/2017-01-1648/pravilnik-o-sofinanciranju-letnega-programa-sporta-v-obcini-smarjeske-toplice/" \l "23. člen)**

[(začetek veljavnosti)](https://www.uradni-list.si/glasilo-uradni-list-rs/vsebina/2017-01-1648/pravilnik-o-sofinanciranju-letnega-programa-sporta-v-obcini-smarjeske-toplice/" \l "(prenehanje veljavnosti))

(1) Ta odlok začne veljati naslednji dan po objavi v Uradnem glasilu slovenskih občin.

Številka: 426-0041/2018

Prevalje, dne \_\_\_\_\_\_2018

Župan Občine Prevalje

Dr. Matija TASIČ, l.r.